एक साल में कुछ नहीं हुआ, राज्य की जनता त्रस्त, विरोध में फूंका पुतला
झामुमोने झारखंड के रघुवर सरकार को एक वर्ष पूरा होने पर जिला कार्यालय में जिला अध्यक्ष संजय कुमार सिंह, केंद्रीय कार्य समिति के वरिष्ठ नेता सुदिव्य कुमार सोनू, आकूब अंसारी ने सोमवार को संयुक्त रुप से मीडिया से बातचीत में कहा कि झारखंड के मुख्यमंत्री रघुवर सरकार को एक वर्ष पूरा हो गया है। सरकार ने एक वर्ष के कार्यकाल में स्थानीय नीति, नियोजन, बिजली और पानी की समस्या से आम जनता त्रस्त है। सरकार एक वर्ष के कार्यकाल में उपलब्धियों को लेकर कई बार किताब छाप चुकी है। सरकार एक वर्ष के कार्यकाल में स्थानीय नीति को लागू नहीं कर सकी है। राज्य के शिक्षित बेरोजगार युवक-युवतियां रोजगार के लिए मारे फिर रहे हैं। सरकार नियोजन नीति नहीं बना पाई है। जिससे राज्य के बाहरी लोग झारखंड की सरकारी नौकरी में आराम से प्रवेश कर रहे हैं। सरकार स्थानीय नीति को लागू करती तो बेरोजगारों को सरकारी नौकरियों में आसानी से प्रवेश मिल जाती।
लोहरदगा चुनाव में दिखी सरकार की उपलब्धि
झामुमोके केन्द्रीय समिति के वरिष्ठ नेता सुदिव्य कुमार सोनू ने कहा कि रघुवर सरकार की एक वर्ष की उपलब्धि को लोहरदगा के उपचुनाव में वहां की जनता ने पोल खोल दिया है। रघुवर सरकार झारखंड में व्यापारियों के हित में काम कर रही है। विश्व बैंक से जारी रिपोर्ट में देश के विकासशील राज्यों में झारखंड को तीसरा स्थान विकासशील राज्य की श्रेणी में जारी किया गया है। जो उद्योगपतियों का ही देन है। झारखंड में अपराध का ग्राफ दिन प्रति दिन बढता जा रहा है। रघुवर सरकार की एक वर्ष के कार्यकाल में कोई उपलब्धि नहीं है। सिर्फ जनता को दिगभ्रमित करने के लिए सरकार प्रचार प्रसार कर रही हैं। सरकार के एक वर्ष के कार्य को लेकर झारखंड के मुख्यमंत्री रघुवर दास का पुतला दहन शहर के टॉवर चौक पर किया गया। इस कार्यक्रम में जिला अध्यक्ष संजय सिंह, दिलीप रजक, जगदीश वर्मा, सुरेन्द्र दास, मुकेश पासवान, मेघलाल दास, शहनवाज हुसैन सहित दर्जनों नेताओं ने भाग लिया।
पुतला दहन करते झामुमो कार्यकर्ता।
नहीं बनी स्थानीय नीति, नियोजन भी नहीं हुआ लागू : झामुमो
awa_Deva hin_Deva hin_Deva hin_Deva awa_Deva hin_Deva